# ROMÂNIA Vizat de

# JUDEŢUL MUREŞ Primar MUNICIPIUL TÎRGU-MUREŞ Dr. Dorin Florea

**DirecŢia aDMINISTRAŢIA domeniului public**

**Nr. \_\_\_\_\_\_\_ din \_\_\_\_\_\_\_\_\_\_\_\_\_ 2013**

## EXPUNERE DE MOTIVE

**privind mandatarea reprezentantului AGA, dl./dna……………………..**

# să aprobe documentele referitoare la subiectele de pe ordinea de zi

# ale şedinţei Adunării Generale a Acţionarilor din data de 16.05.2013

Consiliul de Administraţie al S.C. COMPANIA AQUASERV S.A., prin Convocatorul nr.205.020/VII/C/4 din 08.04.2013, a convocat şedinţa **ordinară** a Adunării Generale a Acţionarilor pe data de **16 martie 2013**, **ora 12.00,** cu convocare pentru a doua oara în data de **27 mai 2013**, de la aceeaşi oră. Urmează ca, acţionarul Municipiului Tg- Mureş, reprezentat prin Consiliul local Tg- Mureş, să-şi mandateze reprezentantul AGA, pentru a reprezenta interesele acestuia în şedinţa Adunării Generale a Acţionarilor.

**Ordinea de zi a şedinţei ordinare,** conform convocatorului este următoarea:

**a)** Aprobarea Raportului administratorilor pentru exerciţiul financiar 2011;

**b)** Aprobarea situaţiilor financiare ale exerciţiului încheiat la 31.12.2012, în baza propunerii Consiliului de administraţie;

**c)** Aprobarea propunerii de repartizare profitului pe anul 2012, în baza propunerii Consiliului de administraţie;

**d)** Numirea auditorului financiar pentru anul 2013;

**e)** Aprobarea rectificării Bugetului de venituri şi cheltuieli pe anul 2012;

***Referitor la punctele a şi b***

**Bilantul contabil**

* imobilizarile corporale, care au ponderea cea mai mare in total imobilizari, au scazut cu 48,96% ca urmare a predarii catre Consiliul local Tirgu-Mures a mijloacelor fixe realizate din fonduri publice prin programul ISPA.
* Cresterea creantelor comerciale totale in 2012 fata de 2011 are la baza doua aspecte:
* cresterea productiei valorice care se datoreaza majorarii de preturi/tarife la toate sucursalele companiei
* situatia macroeconomica a afectat toate categoriile de clienti, acestia achitandu-si cu intarziere facturile de apa-canal
* Daca in anul 2011 clientii a platit in medie la 116 zile, in anul 2012 observam o crestere usoara pana la 121 de zile. Avand in vedere ca productia unei luni se factureaza in luna urmatoare si clientii au, conform legii, o perioada de plata de 15 zile plus o perioada de gratie de 30 de zile, valoarea standard a acestui indicator se situeaza in jur de 45 zile. Fata de aceasta valoare standard de 45 zile clientii platesc in medie la 121 zile, deci cu o intarziere medie de 76 zile. Cresterea duratei medii de incasare a facturilor in 2012 fata de 2011 se datoreaza in principal situatiei de criza economica financiara in care se afla tara noastra.
* Plati restante la finele anului 2012 exista atat privind redeventa cat si catre furnizorii de exploatare si de imobilizari , datorita neincasarii creantelor.
* Scaderea datoriilor totale in 2012 fata de 2011 se datoreaza in principal urmatoarelor cauze:
* Scaderea creditelor bancare pe termen lung si mediu BERD prin rambursarea ratelor scadente
* diminuarea datoriilor catre stat inregistrate la sfarsitul anului 2012 fata de sfarsitul anului 2011
* diminuarea datoriilor catre furnizorii de imobilizari ISPA
* Achitarea catre furnizori a garantiilor retinute
* Mentinerea echilibrului financiar pe termen lung permite atragerea de noi surse de finantare straine sub forma imprumuturilor pe termen lung deoarece:
* securitatea financiara este asigurata pe termen lung, activele intreprinderii fiind acoperite in proportie de 74,60% din capitaluri proprii si numai in proportie de 25,40% din surse imprumutate
* rata indatorarii se mentine la un nivel scazut, respectiv la 24,24% constatandu-se o scadere a gradului de indatorare fata de 2011.
* **Capitalurile Proprii** au crescut de la 34,6 milioane lei in 2011 la 39,45 milioane lei in 2012
* Referitor la capitalul circulant in cursul anului 2012 afirmam urmatoarele:
* datoriile pe termen scurt pot fi achitate pe seama activelor circulante,
* capitalul productiv este pozitiv si inregistreaza o crestere importanta fata de 2011, reflectand echilibru financiar pe termen scurt, conditionat de incasarea creantelor.

#### Contul de rezultate

Profitul brut creste usor in 2012 fata de 2011, inregistrandu-se aşadar un profit in valoare de 4.441.839 lei datorita urmatoarelor :

- majorarii preturilor si tarifelor la serviciile de apa-canal conform politicii tarifare,

- mentinerii sub control a principalelor cheltuieli de exploatare si anume: a cheltuielilor cu personalul care inregistreaza doar o usoara crestere de 2.62% fata de anul 2011 si a caror pondere este importanta in totalul cheltuielilor, respectiv de 39.44 %

#### Obiectiv si criterii de performanta conform oug 79/2008

Obiectivul, criteriile si indicatorii de performanta din contractele de mandat in anul 2012 au fost indeplinite in fiecare luna si cumulat de la inceputul anului.

***Referitor la punctul c***

Potrivit O.G.nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, aprobată cu modificări prin Legea nr.769/2001, cu modificările şi completările ulterioare, se propune repartizarea rezultatului reportat precum şi a profitului net al anului 2012, după cum urmează:

**1.Profit net de repartizat al anului 2012, Total………………………….. 3.208.237,01** lei

din care:

a) Rezerve legale…………………………………………………………….. 222.000,00 lei

b) Acoperirea pierderilor contabile provenite din corecţii contabile. ….. 151.862,41 lei

c) Acoperirea pierderii contabile din anul 2010 ............................................ 120.112,80 lei

d) Dividende .................................................................................................. 1.490.240,00 lei

e) Sursa proprie de finanţare .......................................................................... 1.224.021,40 lei

g) Număr acţiuni nominative ……………………………………………… 75.755,00 acţiuni

h) Dividend/acţiune ……………………………………………………….. 19,671837 lei/acţiune

**Nota:**

1.) Pierderea provenită din penalitati de deversare catre Apele Romane, din anii 2010 si 2011:

-151.862,41 lei

2.) Pierderea contabilă din anul 2010, în valoare de 1.949.233,13 lei, s-a acoperit astfel:

- 1.829.120,33 lei din profitul net al anului 2011;

- 120.112,80 lei se v-a acoperi din profitul net al anului 2012.

Prin OUG nr.47/2012 privind modificarea şi completarea unor acte normative si reglementarea unor masuri fiscal-bugetare, printre altele se modifică şi art.1 alin.(3) OG nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, potrivit caruia, prin derogare de la prevederile art.67 alin.(2) din Legea nr.31/1990, SC Compania Aquaserv SA are obligatia sa vireze dividendele in termen de 60 de zile de la termenul prevazut de lege pentru depunerea situatiilor finaciare anuale, respectiv pana la data de 29.07.2013.

***Referitor la punctul d***

Pentru co-finantarea cu fonduri proprii a POS –Mediu si refinantarea creditului MELF aferent ISPA, SC Compania Aquaserv SA Tg. Mureş a încheiat un Contract de Imprumut cu BERD. Prin acest contract de împrumut, la secţiunea 5.04 lit.b) este prevăzută obligaţia de a angaja, în calitate de auditor, o firmă independentă, acceptată de BERD. Prin urmare, pentru contractarea serviciului de audit financiar s-a ţinut şi se va ţine seama de aceste angajamente asumate.

Contractul de achiziţie a serviciului de audit financiar încheiat cu firma SC BDO Audit SRL Bucureşti expiră odată cu auditarea situaţiilor financiare aferente anului 2012.

Legea nr.31/1990 privind societăţile comerciale modificată prin Legea nr. 441/2006, la art 111, prevede printre atribuţiile adunării generale ordinare şi aceea de a numi şi fixa durata minimă a contractului de audit precum şi revocarea auditorului.

Având în vedere că achiziţia acestui serviciu trebuie realizată cu respectarea legislaţiei privind achiziţiile publice şi angajamentele asumate faţă de BERD, propunem numirea pentru exerciţiul financiar 2013, în calitate de auditor financiar, a firmei care va fi adjudecată în urma aplicării procedurii de achiziţie directa.

***Referitor la punctul e***

Bugetul de Venituri si Cheltuieli pe anul 2012 a fost aprobat prin hotararea AGA nr.12 din data de 07.02.2012. De la acea data si pana in prezent au aparut mai multe evenimente care determina necesitatea rectificarii bugetului companiei:

1. Comenzile la alte prestatii decat activitatea de baza au fost mai mari fata de nivelul estimat, rezultand venituri din alte activitati mai mari cu 1.7 milioane lei;
2. Cuantumul cheltuielilor cu diferentele de curs valutar aferente valorilor in euro, care se inregistreaza in contabilitate conform legislatiei specifice, se cuprinde in bugetul companiei prin rectificare dupa definitivarea situatiilor financiare. Cheltuielile din diferente de curs valutar in valoare de 1,7 milioane lei au si corespondent in venituri din diferente de curs valutar in valoare de 1,7 milioane lei. De asemenea, veniturile din dobanzi au fost mai mari cu 0,18 milioane lei decat cele estimate. Propunem includerea acestor valori in Bugetul de venituri si cheltuieli prin majorarea pozitiilor de venituri financiare si respectiv cheltuieli financiare;
3. La cheltuieli materiale s-a realizat economie, motiv pentru care propunem scaderea acestora cu 0,55 milioane lei.
4. Valoarea ajustarilor si provizioanelor de inregistrat pe cheltuieli dupa inchiderea exercitiului financiar, in functie de evaluarile care se fac conform legislatiei contabile la data bilantului, se cuprind in bugetul companiei prin rectificare. Propunem includerea la pozitia Cheltuieli de exploatare privind amortizarile, ajustari si provizioane a sumei de 1,13 milioane lei;
5. La data intocmiri bugetului nu a fost posibila estimarea exacta a cheltuielilor sociale (ajutoare pentru naştere, ajutoare pentru înmormântare, ajutoare pentru boli grave sau incurabile etc.), iar de acestea pot beneficia, in functie de situatie, toti angajatii companiei conform Contractului Colectiv de Munca. Propunem suplimentarea pozitiei Cheltuieli sociale cu 0,04 milioane lei, suma majorata incadrandu-se in limita de deductibilitate de 2% din fondul de salarii;
6. Avand in vedere ca nu s-a indexat valoarea nominal a tichetelor de masa, propunem reducerea cheltuielilor cu tichetele de masa cu 0,16 milioane lei;
7. La pozitia-redeventa din concesionarea bunurilor propunem suplimentarea cu 0,80 milioane lei, avand in vedere ca semnarea contractului cu BERD pentru POS Mediu a avut loc dupa aprobarea bugetului si nu s-a putut estima exact sumele care se vor plati catre BERD, a caror valoare se ia in calcul la stabilirea redeventei, conform contractului de delegare.

Sinteza modificarilor aduse Bugetului anului 2012 se prezinta astfel:

Cresterea veniturilor din alte activitati decat activitatea de baza 1,70 milioane lei

Cresterea veniturilor financiare 1,88 milioane lei

Scaderea Cheltuielilor materiale 0,55 milioane lei

Cresterea cheltuielilor de expl. priv.

amortizarile, ajustarile si provizioane -1,13 milioane lei

Cresterea cheltuielilor sociale -0,04 milioane lei

Reducerea cheltuielilor cu tichete de masa 0,16 milioane lei

Cresterea cheltuielilor cu redeventa -0,80 milioane lei

Cresterea cheltuielilor financiare -1,70 milioane lei

**Cresterea profitului brut 0.62 milioane lei**

În conformitate cu cele prezentate si faptul ca fluctuatiile cursului de schimb valutar nu se afla sub controlul conducerii executive a societatii, va rugam sa avizati rectificarea Bugetului de venituri si cheltuieli pe anul 2012 conform propunerii.

Având în vedere materialele prezentate propunem mandatarea reprezentantului AGA al Municipiului Tg- Mureş, dl./dna…………………., să voteze materialele prezentate în anexele prezentei, la şedinţa Adunării Generale a Acţionarilor a S.C. COMPANIA AQUASERV S.A., din data de 16.05.2013, ora 12:00, iar in cazul in care la data stabilită, nu vor fi îndeplinite condiţiile legale pentru ţinerea şedinţei adunării generale ordinare a acţionarilor, propunem mandatarea acestuia pentru data de 27 mai 2013, sedinta urmand a avea loc la aceeaşi oră, la sediul societăţii din Tg. Mureş, str. Kós Károly, nr.1.

**Director SC Compania Aquaserv SA**

**Direcţia Administratia domeniului public Director General,**

**ing. Moldovan Florian ing. Horobeţ Sergiu**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

jr. Peti Andrei ec. Ciotlăuş Ionela

2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

Preşedinte Secretar

ing. Törzsök Sándor ec. Loghin Lucian

3. Comisia pentru servicii publice şi comerţ.

Preşedinte Secretar

ec. Bakos Levente prof. Pui Sebastian

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar

dr. Kikeli Pál jr. Sabău Pop Aurelian

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

Preşedinte Secretar

jr. Brişcaru Cornel av. Karácsony Erdei Etel

**ROMÂNIA**

**JUDEŢUL MUREŞ Proiect,  
CONSILIUL LOCAL MUNICIPAL TÎRGU-MUREŞ**

**H O T Ă R Â R E A NR. \_\_\_\_**

**DIN \_\_\_\_\_\_\_\_\_\_\_\_\_\_ 2013**

**privind mandatarea reprezentantului AGA, dl./dna……………………..**

# să aprobe documentele referitoare la subiectele de pe ordinea de zi

# ale şedinţei Adunării Generale a Acţionarilor din data de 16.05.2013

*Consiliul local municipal Tîrgu- Mureş, întrunit în şedinţă ordinară de lucru,*

Văzând Expunerea de motive a Primarului municipiului Tîrgu-Mureş nr. \_\_\_\_\_ din \_\_\_\_\_\_\_\_\_\_privind privind mandatarea reprezentantului AGA, dl./dna…………………….. să aprobe documentele referitoare la subiectele de pe ordinea de zi ale şedinţei Adunării Generale a Acţionarilor din data de 16.05.2013,

In baza art.1171 din Legea privind societăţile comerciale, nr.31/1990, cu modificările ulterioare,

În temeiul art. 36, alin. (1), (2), lit. “b”, alin. (3), lit. “c”, art. 45, alin. (1) şi art. 115, alin. (1), lit. “b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art. 1.** (1) Se mandatează reprezentantul AGA al municipiului Tîrgu Mureş, dl./dna……………… , pentru aprobarea documentelor referitoare la punctele de pe ordinea de zi a şedinţei Adunării Generale a Acţionarilor a S.C. COMPANIA AQUASERV S.A. din data de 16.05.2013, înscrise în conformitate cu convocatorul nr. 205.020/VII/C/4 din 08.04.2013 care fac parte integrantă din prezenta hotărâre,

(2) În situaţia în care la data sus stabilită nu vor fi îndeplinite condiţiile legale pentru ţinerea şedinţei, aceasta va avea loc în data de 27.05.2013, de la aceeaşi oră, mandatul acestuia urmând să rămână neschimbat, conform prevederilor de la alin.1.

**Art. 2.** Cu aducerea la îndeplinire a prezentei hotârări se însărcinează reprezentantul AGA al Municipiului Tîrgu-Mureş în S.C. COMPANIA AQUASERV S.A., dl./dna ……………………….

**Viză de legalitate**

**Secretarul municipiului Tîrgu Mureş**

# Maria Cioban